లక్నో: తల్లీకూతుళ్లపై అత్యాచార ఆరోపణల కేసులో అరెస్టయిన యూపీ సమాజ్వాదీ పార్టీ మాజీ మంత్రి గాయత్రి ప్రజాపతి కష్టాలు ఇప్పట్లో తీరేట్టు లేదు. అత్యాచారం కేసులో ఆయనకు మంజూరైన బెయిలుపై అలహాబాద్ హైకోర్టు లక్నో బెంచ్ శుక్రవారం స్టే ఇచ్చింది. ప్రజాపతి, ఆయన సన్నిహితులు ఇద్దరికి పోస్కో కోర్టు ఈ వారం ప్రారంభంలో బెయిల్ మంజూరు చేసింది. అయితే ఆ వెనువెంటనే మరో రెండు కేసుల్లో ఆయనను తిరిగి కస్టడీలోకి తీసుకోవాలని స్థానిక కోర్టు ఆదేశించడంతో ఆయనను పోలీసులు అదుపులోకి తీసుకున్నారు. అఖిలేష్ ప్రభుత్వ హయాంలో మంత్రిగా పనిచేసిన ప్రజాపతి, తన సహచరులతో కలిసి ఒక మహిళపై అత్యాచారానికి పాల్పడ్డాడని, ఆమె కూతురిపై కూడా లైంగిక వేధింపులకు పాల్పడ్డాడని ఆరోపణలు ఉన్నాయి. దీనిని సీరియస్గా తీసుకున్న సుప్రీంకోర్టు ఫిబ్రవరి 17న ఆదేశాలివ్వడంతో గాయత్రి ప్రజాపతి, మరో ఆరుగురిపై ఎఫ్ఐఆర్ నమోదు చేశారు. దీంతో నెలరోజుల పాటు అజ్ఞాతంలోకి వెళ్లిపోయిన ప్రజాపతిని లక్నో పోలీసులు మార్చి 15న అరెస్టు చేసి జైలుకు పంపారు. ఆయన కంటే ముందే నిందితులు ఆరుగురిని కూడా పోలీసులు అరెస్టు చేశారు.
lakno: talleekoothullapai atyaachaara aaropanala kesulo arestayina up samajwadi party maji mantri gayatri prajaapati kashtaalu ippatlo teerettu ledu. atyaachaaram kesulo aayanaku manjuuraina beyilupai alahabad hycortu lakno bench sukravaaram stay ichindi. prajaapati, aayana sannihitulu iddariki posco kortu ee vaaram praarambhamlo beyil manjuru chesindi. ayithe aa venuventane maro rendu kesullo aayananu tirigi kastadiiloki teesukovaalani sthaanika kortu aadesinchadamto aayananu poliisulu adupuloki teesukunnaru. akhilesh prabhutva hayamlo mantrigaa panichesina prajaapati, tana sahacharulatho kalisi oka mahilapai atyaachaaraaniki palpaddadani, aame koothuripai kuudaa laingika vedhimpulaku palpaddadani aaropanalu unnaayi. deenini seeriyasga teesukunna supreenkortu fibravari 17na aadesaalivvadamto gayatri prajaapati, maro aaruguripai efir namodu chesaru. deentho nelarojula paatu agnaatamloki vellipoyina prajaapatini lakno poliisulu marchi 15na arestu chesi jailuku pampaaru. aayana kante munde ninditulu aarugurini kuudaa poliisulu arestu chesaru.